ai4bharat/Pralekha huggingface dataset:
आयुष
प्रधानमंत्री ने 7वें अंतर्राष्ट्रीय योग दिवस 2021 पर एम-योग ऐप लॉन्च किया
डब्ल्यूएचओ के सहयोग से भारत सरकार ने एम-योग मोबाइल ऐप विकसित किया
प्रधानमंत्री श्री नरेन्द्र मोदी ने 7वें अंतर्राष्ट्रीय योग दिवस के अवसर पर अपने सम्बोधन के दौरान 'डब्ल्यूएचओ एम-योग' ऐप लॉन्च किया। एम-योग ऐप कई भाषाओं में सामान्य योग प्रोटोकॉल पर आधारित, योग प्रशिक्षण और अभ्यास के कई वीडियो उपलब्ध कराएगा। इसे आधुनिक तकनीक और प्राचीन विज्ञान के मेल का एक बेहतरीन उदाहरण बताते हुए प्रधानमंत्री ने उम्मीद जताई कि एम-योग एप, योग को दुनिया भर में फैलाने में मदद करेगा और 'एक विश्व, एक स्वास्थ्य’ के प्रयासों में योगदान देगा।
प्रधानमंत्री ने कहा:
"जब भारत ने संयुक्त राष्ट्र में अंतर्राष्ट्रीय योग दिवस का प्रस्ताव रखा, तो इसके पीछे की भावना इस योग विज्ञान को पूरी दुनिया के लिए सुलभ बनाना था। आज भारत ने संयुक्त राष्ट्र और डब्ल्यूएचओ के साथ मिलकर इस दिशा में एक और महत्वपूर्ण कदम उठाया है।
अब दुनिया को एम-योग एप की ताकत मिलने वाली है। इस ऐप में सामान्य योग प्रोटोकॉल पर आधारित योग प्रशिक्षण के कई वीडियो दुनिया की विभिन्न भाषाओं में उपलब्ध होंगे। यह आधुनिक तकनीक और प्राचीन विज्ञान के मिलन का भी बेहतरीन उदाहरण है। मुझे विश्वास है कि एम-योग ऐप दुनिया भर में योग के विस्तार और 'एक विश्व, एक स्वास्थ्य’ के प्रयासों को सफल बनाने में बड़ी भूमिका निभाएगा।“
यह मोबाइल ऐप दुनिया भर के लोगों के बीच, विशेष रूप इस महामारी के दौरान, योग और तंदुरुस्ती को बढ़ावा देने में बेहद मददगार साबित होगा। प्रधानमंत्री ने कहा कि यह कोविड-19 से ठीक हो चुके कोविड रोगियों के स्वास्थ्य के पुन: पुनर्वास में महत्वपूर्ण भूमिका निभाएगा।
पृष्ठभूमि:
आयुष मंत्रालय और विश्व स्वास्थ्य संगठन  ने संयुक्त रूप से 2019 के मध्य में मोबाइल-योग पर ध्यान केंद्रित करते हुए एक परियोजना शुरू की थी। इस परियोजना में 2030 तक सार्वभौमिक स्वास्थ्य कवरेज प्राप्त करने के लिए संयुक्त राष्ट्र सतत विकास लक्ष्यों के तहत 'स्वस्थ रहें, गतिशील रहें'  की अवधारणा की परिकल्पना की गयी है। 'स्वस्थ रहें, गतिशील रहें’  पहल डब्ल्यूएचओ के नेतृत्व में एक वैश्विक साझेदारी है, जो गैर-संचारी रोगों  से निपटने के लिए राष्ट्रीय स्वास्थ्य प्रणाली के दायरे में गतिशील स्वास्थ्य  प्रौद्योगिकी के विस्तार का समर्थन करती है।
उपरोक्त उद्देश्यों को प्राप्त करने के लिए, डब्ल्यूएचओ और आयुष मंत्रालय ने जुलाई, 2019 में एक समझौता ज्ञापन पर हस्ताक्षर किए थे। एम-योग परियोजना चार क्षेत्रों पर केंद्रित है:
 सामान्य तंदुरुस्ती के लिए सामान्य योग प्रोटोकॉल;
 मानसिक स्वास्थ्य और सहनशीलता के लिए योग;
 किशोरों के लिए योग; तथा
 मधुमेह-पूर्व वाले लोगों के लिए योग।
इसके आधार पर, मोरारजी देसाई राष्ट्रीय योग संस्थान  द्वारा डब्ल्यूएचओ प्रौद्योगिकी भागीदारों के परामर्श से एक आवश्यक पुस्तिका और मोबाइल एप्लिकेशन विकसित किए जाने का प्रस्ताव था। पुस्तिका पर काम अंतिम चरण में है और वर्तमान में लॉन्च किया गया ऐप संयुक्त राष्ट्र की छह आधिकारिक भाषाओं में से दो यानी अंग्रेजी और हिंदी में उपलब्ध है। इस कार्य में, मोरारजी देसाई राष्ट्रीय योग संस्थान  ने सामान्य योग प्रोटोकॉल पुस्तिकाएं, वीडियो शूट, सामान्य स्वास्थ्य के लिए विभिन्न अवधि  के सामान्य योग प्रोटोकॉल तैयार करने में महत्वपूर्ण भूमिका निभाई। आयुष मंत्रालय, भारत सरकार के निर्देशों के तहत पुस्तिकाओं के संयुक्त राष्ट्र की 6 प्रमुख भाषाओं में अनुवाद और डिजाइन तैयार किये गए।
अल्पसंख्यक कार्य मंत्रालय
अधिसूचित अल्पसंख्यक समुदायों के वंचित वर्गों के शैक्षणिक और आर्थिक सशक्तिकरण के लिए विभिन्न योजनाओं के कार्यान्वयन के माध्यम से बहु-आयामी कार्यनीति
सरकार कौशल विकास और उद्यमिता मंत्रालय, सामाजिक न्याय और अधिकारिता मंत्रालय, वस्त्र मंत्रालय, संस्कृति मंत्रालय, महिला एवं बाल विकास मंत्रालय, शिक्षा मंत्रालय और ग्रामीण विकास मंत्रालय आदि की विभिन्न योजनाओं के माध्यम से अल्पसंख्यकों, जिसमें मुस्लिम भी शामिल हैं, सहित समाज के हर वर्ग के कल्याण और उत्थान के लिए विभिन्न योजनाएं कार्यान्वित करती है।
इसके अतिरिक्त, अल्पसंख्यक मामलों के मंत्रालय  ने अधिसूचित अल्पसंख्यक समुदायों के वंचित वर्गों के शैक्षणिक और आर्थिक सशक्तिकरण के लिए विभिन्न योजनाओं के कार्यान्वयन के माध्यम से बहु-आयामी कार्यनीति अपनाई हैं। अल्पसंख्यक मामलों के मंत्रालय द्वारा कार्यान्वित कल्याणकारी योजनाएं निर्धनों में निर्धनतम के लिए लक्षित हैं।
अल्पसंख्यक समुदायों सहित आर्थिक रूप से निर्बल वर्ग  श्रेणी से संबंधित सभी व्यक्ति रोजगार और शैक्षणिक संस्थानों में नामांकन में 10 प्रतिशत आरक्षण का लाभ उठा सकते हैं। यह जानकारी अल्पसंख्यक कार्य मंत्री श्रीमती स्मृति जूबिन इरानी ने आज राज्यसभा में एक लिखित उत्तर में दी।
इस्पात मंत्रालय
एनएमडीसी की सतर्कता पत्रिका ‘सुबोध’ के प्रथम संस्करण का विमोचन
एनएमडीसी के सतर्कता विभाग ने सभी हितधारकों के बीच ईमानदारी और पारदर्शिता को बढ़ावा देने की एनएमडीसी की प्रतिबद्धता को सुदृढ़ करने के लिए बुधवार को हैदराबाद स्थित प्रधान कार्यालय में अपनी आंतरिक सतर्कता पत्रिका ‘सुबोध’ के प्रथम संस्करण का विमोचन किया।
श्री सुमित देब, चेयरमैन एवं प्रबंध निदेशक, एनएमडीसी ने निदेशक  श्री अमिताभ मुखर्जी; निदेशक  श्री दिलीप कुमार मोहंती; सीवीओ श्री. बी विश्वनाथ और विभागाध्यक्षों की उपस्थिति में इस पत्रिका का विमोचन किया।
इस अवसर पर श्री सुमित देब, चेयरमैन एवं प्रबंध निदेशक , एनएमडीसी ने कहा कि उनका यही मानना है कि किसी भी संगठन को अपने यहां कामकाज का एक ऐसा माहौल बनाना चाहिए जहां निवारक उपाय निश्चित रूप से दंडात्मक उपायों पर हावी हों और यह पत्रिका इस दिशा में एक स्वागत योग्य कदम है। सीएमडी ने कर्मचारियों और उनके परिजनों को इस पत्रिका में प्रकाशित होने वाले लेख उपलब्ध कराने के लिए प्रोत्साहित किया। यह पत्रिका हर तिमाही प्रकाशित की जाएगी।
श्री बी विश्वनाथ, मुख्य सतर्कता अधिकारी, एनएमडीसी ने कहा कि इस पत्रिका के माध्यम से एनएमडीसी विजिलेंस इस संगठन में निगरानी प्रणाली के महत्व और उल्लेखनीय प्रथाओं की व्यापकता पर विशेष जोर देने का प्रयास कर रहा है। उन्होंने इस संगठन में निवारक और सहभागी सतर्कता को प्रोत्साहित करने की प्रतिबद्धता दोहराई।
रक्षा मंत्रालय
डीआरडीओ ने स्वदेशी एरियल टारगेट 'अभ्यास' का सफल उड़ान-परीक्षण किया
रक्षा अनुसंधान एवं विकास संगठन ने आज ओडिशा में चांदीपुर तट के करीब इंटीग्रेटेड टेस्ट रेंज  से स्वदेश विकसित हाई-स्पीड एक्सपेंडेबल एरियल टारगेट  अभ्यास का सफलतापूर्वक उड़ान परीक्षण किया। उड़ान परीक्षण के दौरान बहुत कम ऊंचाई पर उच्च सहनशक्ति के साथ हाई सबसोनिक स्पीड प्रक्षेपवक्र का प्रदर्शन किया गया। लॉन्च के दौरान दो बूस्टरों ने प्रारंभिक त्वरण प्रदान किया और एक छोटे टर्बो जेट इंजन का उपयोग लंबे समय तक एन्ड्योरेंस के साथ हाई सबसोनिक स्पीड बनाए रखने के लिए किया गया। बेंगलुरु स्थित उद्योग भागीदार द्वारा डिजाइन किए गए स्वदेशी डेटा लिंक को उड़ान के दौरान सफलतापूर्वक इस्तेमाल किया गया और परीक्षण किया गया।
पूरी उड़ान अवधि के दौरान सिस्टम के प्रदर्शन की पुष्टि विभिन्न रेंज के उपकरणों द्वारा कैप्चर किए गए डेटा से की गई।
वैमानिकी विकास प्रतिष्ठान , बेंगलुरु स्थित डीआरडीओ प्रयोगशाला ने अन्य डीआरडीओ प्रयोगशालाओं के साथ भारतीय सशस्त्र बलों के एरियल टारगेट्स की आवश्यकता को पूरा करने के लिए इस स्वदेशी मानव रहित एरियल टारगेट प्रणाली को विकसित किया है। विमान को जमीन पर आधारित नियंत्रक और स्वदेशी रूप से विकसित एमईएमएस आधारित जड़त्वीय नेविगेशन प्रणाली के साथ-साथ फ्लाइट कंट्रोल कंप्यूटर से नियंत्रित किया जाता है जो इसे पूरी तरह से स्वायत्त मोड में पूर्व-निर्धारित पथ का पालन करने में मदद करता है।
रक्षा मंत्री श्री राजनाथ सिंह ने कहा कि यह सफल परीक्षण वैज्ञानिकों एवं उद्योग के बीच तालमेल का उल्लेखनीय सुबूत है।
रक्षा अनुसंधान एवं विकास विभाग के सचिव और डीआरडीओ के अध्यक्ष ने हाई-स्पीड एक्सपेंडेबल एरियल टारगेट 'अभ्यास' के विकास के सफल प्रयासों के लिए प्रयोगशाला के वैज्ञानिकों, उनकी टीम के सदस्यों और संबद्ध उद्योग भागीदारों की सराहना की।
वित्त मंत्रालय
‘सरकारी स्टॉक ‘3.96%, 2022', सरकारी स्टॉक ‘5.85%, 2030' और सरकारी स्टॉक ‘6.76%, 2061' की बिक्री  के लिए नीलामी
भारत सरकार ने  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए सरकारी स्टॉक, ‘3.96% 2022’  मूल्य आधारित नीलामी के जरिए 14,000 करोड़ रुपये  की अधिसूचित राशि के लिए सरकारी स्टॉक, ‘5.85% 2030’  मूल्य आधारित नीलामी के जरिए 9,000 करोड़ रुपये  की अधिसूचित राशि के लिए सरकारी स्टॉक, ‘6.76% 2061’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 6000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा कई मूल्य पद्धतियों का उपयोग करके 30 अप्रैल, 2021  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 30 अप्रैल, 2021 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 30 अप्रैल, 2021  को की जाएगी और सफल बोलीदाताओें द्वारा भुगतान 3 मई, 2021  को किया जाएगा।
ये स्टॉक भारतीय रिजर्व बैंक द्वारा समय-समय परयथा संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
प्रधानमंत्री कार्यालय
इंडो-पैसिफिक इकोनॉमिक फ्रेमवर्क की घोषणा के अवसर पर प्रधानमंत्री श्री नरेंद्र मोदी का संबोधन
राष्ट्रपति बाइडन और राष्ट्रपति किशिदा
Virtual माध्यम से हमारे जुड़े हुए सभी लीडर्स
Excellencies,
आज इस महत्वपूर्ण समारोह में आप सभी के साथ जुड़कर मुझे खुशी हो रही है। इंडो-पैसिफिक इकोनॉमिक फ्रेमवर्क इस क्षेत्र को ग्लोबल इकनोमिक ग्रोथ का इंजन बनाने की हमारी सामूहिक इक्षाशक्ति की घोषणा है। इस महत्वपूर्ण पहल के लिए मैं राष्ट्रपति बाइडन को बहुत बहुत धन्यवाद देता हूं। इंडो पैसिफिक क्षेत्र में manufacturing, आर्थिक गतिविधि, वैश्विक व्यापार और निवेश का केंद्र है। इतिहास इस बात का गवाह है की इंडो पैसिफिक क्षेत्र के ट्रेड प्रवाहों मैं भारत सदियों से एक प्रमुख केंद्र रहा है । यह उल्लेखनीय है कि विश्व का सबसे प्राचीन Commercial port भारत मैं मेरे home state गुजरात के लोथल मैं था ।इसलिए यह आवश्यक है कि हम क्षेत्र की आर्थिक चुनौतियों के लिए साझा समाधान खोजें, रचनात्मक व्यवस्थाएं बनाएं।
Excellencies,
भारत एक inclusive and flexible Indo-Pacific Economic Framework के निर्माण के लिए आप सभी के साथ काम करेगा। मेरा मानना है की हमारे बीच resilient supply chains के तीन मुख्य आधार होने चाहिए: Trust, Transparency and Timeliness। मुझे विश्वास है कि यह framework इन तीनों स्तंभों को मजबूत करने में सहायक होगा, और इंडो-पैसिफिक क्षेत्र में विकास, शांति और समृद्धि का मार्ग प्रशस्त करेगा।
बहुत बहुत धन्यवाद।
इस्पात मंत्रालय
एनएमडीसी का अक्टूबर माह में अब तक का सर्वश्रेष्ठ निष्पादन
इस्पात मंत्रालय के तहत राष्ट्रीय खनिज विकास निगम लिमिटेड  ने अक्टूबर के महीने में 3.33 मीट्रिक टन के लौह अयस्क उत्पादन और 3.58 मीट्रिक टन की बिक्री के साथ अपना बेहतर निष्पादन जारी रखा है। खनन के क्षेत्र में अग्रणी एनएमडीसी ने उत्पादन में 37 प्रतिशत की वृद्धि दर्ज की, जो इसकी स्थापना के बाद से किसी भी अक्टूबर महीने में सर्वाधिक है और मजबूत घरेलू मांग के कारण सीपीएलवाई की तुलना में लौह अयस्क की बिक्री में 42 प्रतिशत की वृद्धि दर्ज की गई है।
वित्त वर्ष 2021-22 के पहले सात महीनों अक्टूबर 2021 तक कुल उत्पादन और बिक्री के आंकड़े क्रमशः 21.04 एमटी और 22.08 एमटी रहे, जो किसी भी अक्टूबर महीने के लिए अब तक का सबसे अच्छा निष्पादन है। कंपनी ने उत्पादन में 43 प्रतिशत की वृद्धि दर्ज की है, जिसमें इस अक्टूबर में डोनिमलाई से उत्पादित 0.5 मीट्रिक टन और पिछले वर्ष की इसी अवधि की तुलना में 43 प्रतिशत बिक्री शामिल है।

|
|
|
|
अक्टूबर
2020
|
|
अक्टूबर 2021
|
|
वृद्धि का
%
|
|
अक्टूबर 2020 तक
|
|
अक्टूबर 2021 तक
|
|
वृद्धि का
%
|
|
उत्पादन
|
|
2.43
|
|
3.33
|
|
37%
|
|
14.66
|
|
21.04
|
|
43%
|
|
विक्रय
|
|
2.52
|
|
3.58
|
|
42%
|
|
15.43
|
|
22.08
|
|
43%
एनएमडीसी टीम को एक और प्रभावशाली निष्पादन के लिए बधाई देते हुए, एनएमडीसी के अध्यक्ष सह-प्रबंध निदेशक श्री सुमित देब ने कहा, "भारत के सबसे बड़े लौह अयस्क उत्पादक के रूप में, एनएमडीसी का निष्पादन खनन और विनिर्माण क्षेत्र की मौजूदा सकारात्मक बाजार भावना का संकेत है। अक्टूबर के त्योहारी महीने को मनाने के लिए हमारे पास एक से अधिक कारण हैं। मैं टीम को एक और शानदार महीने के लिए बधाई देना चाहता हूं और एनएमडीसी परिवार की ओर से सभी को त्योहारों की शुभकामनाएं देता हूं।”
प्रधानमंत्री कार्यालय
प्रधानमंत्री ने प्रसिद्ध अभिनेता एवं पूर्व सांसद श्री इनोसेंट वरीद ठेक्केथाला के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध अभिनेता एवं पूर्व सांसद श्री इनोसेंट वरीद ठेक्केथाला के निधन पर गहरा दुःख व्यक्त किया है।
अपने एक ट्वीट में, प्रधानमंत्री ने कहा;
“प्रसिद्ध अभिनेता एवं पूर्व सांसद श्री इनोसेंट वरीद ठेक्केथाला के निधन से दुखी हूं। उन्हें अपने अभिनय से दर्शकों को मंत्रमुग्ध करने और लोगों के जीवन में हास्य भरने के लिए याद किया जाएगा। मेरी संवेदनाएं उनके परिवार और प्रशंसकों के साथ है। ईश्वर उनकी आत्मा को शांति प्रदान करे: पीएम @narendramodi”
पेट्रोलियम एवं प्राकृतिक गैस मंत्रालय
प्रधानमंत्री ने भारत ऊर्जा सप्ताह के दौरान ऑयल इंडिया लिमिटेड की हाइड्रोजन बस को झंडी दिखाकर रवाना किया
प्रधानमंत्री श्री नरेन्द्र मोदी ने बेंगलुरु में भारत ऊर्जा सप्ताह के दौरान छह फरवरी, 2023 को ऑयल इंडिया लिमिटेड  द्वारा स्वदेश में विकसित हाइड्रोजन ईंधन से चलने वाली ई-बस को झंडी दिखाकर रवाना किया।
प्रधानमंत्री श्री नरेन्द्र मोदी छह फरवरी, 2023 को भारत ऊर्जा सप्ताह के दौरान स्वदेश में विकसित हाइड्रोजन ईंधन से चलने वाली ई-बस को झंडी दिखाकर रवाना करते हुये
राष्ट्रीय हाइड्रोजन अभियान और आत्मनिर्भर भारत की परिकल्पना के क्रम में आयल ने अपने स्टार्ट-अप कार्यक्रम  के तहत स्वदेश में विकसित हाइड़्रोजन ईंधन पर चलने वाली बस को विकसित किया है।
यह बस बैटरी और फ्यूल सेल का मिला-जुला संस्करण है। फ्यूल सेल में हाइड्रोजन का इस्तेमाल किया जाता है, जो बिजली पैदा करता है और बिजली से चलने वाली मोटर काम करने लगती है। यह सहायक बैटरी को चार्च भी करता है तथा गति बढ़ाने और ब्रेक लगाने के दौरान बैक-अप शक्ति प्रदान करता है। फ्यूल सेल की क्षमता 60 किलोवॉट है और इसमें बिजली पैदा करने के लिये प्रोटॉन एक्सचेंज मेम्ब्रेन प्रौद्योगिकी का इस्तेमाल किया गया है। बस में लगी टंकी की क्षमता 21.9 किलोग्राम है, जिसका बार-प्रेशर 350 है।
बस को इस तरह डिजाइन किया गया है कि उसमें ड्राइवर सहित 32 लोग बैठ सकते हैं। इसमें व्हील-चेयर के लिये भी जगह है।
ऑयल इंडिया लिमिटेड के बारे में
ऑयल इंडिया लिमिटेड  भारत की ऊर्जा सुरक्षा के लिये प्रतिबद्ध सबसे पुरानी खोज व उत्पादन कंपनी है। ऑयल भारत में पेट्रोलियम उद्योग के विकास और प्रगति का प्रतीक है। ऑयल कच्चे तेल और प्राकृतिक गैस की खोज व उत्पादन, तरल पेट्रोलियम गैस के उत्पादन और कच्चे तेल व पेट्रोलियम उत्पादों के आवागमन की अग्रणी कंपनी है।
वाणिज्य एवं उद्योग मंत्रालय
भारत और बांग्लादेश के बीच व्यापार पर संयुक्त कार्य समूह की 15वीं बैठक आयोजित की गई
भारत और बांग्लादेश के बीच व्यापार पर संयुक्त कार्य समूह  की 15वीं बैठक 26 और 27 सितंबर, 2023 को ढाका, बांग्लादेश में आयोजित की गई थी। इस बैठक की सह-अध्यक्षता भारत सरकार के वाणिज्य एवं उद्योग मंत्रालय के वाणिज्य विभाग के संयुक्त सचिव श्री विपुल बंसल और बांग्लादेश के वाणिज्य मंत्रालय के अपर सचिव श्री नूर मोहम्मद महबुबुल हक ने की।
संयुक्त कार्य समूह की 15वीं बैठक में बंदरगाह प्रतिबंधों को हटाने, व्यापक आर्थिक साझेदारी समझौते  की शुरु करने के लिए कार्यों, मानकों का सामंजस्य, मानकों की पारस्परिक मान्यता, बांग्लादेश को आवश्यक वस्तुओं की आपूर्ति, रेल और सड़क अवसंरचना का विकास, मल्टी-मॉडल परिवहन के माध्यम से क्षेत्रीय कनेक्टिविटी जैसे कई द्विपक्षीय मुद्दों पर और भूमि सीमा शुल्क स्टेशन/एकीकृत जांच चौकियों, सीमा हाटों आदि में बुनियादी ढांचे के निर्माण/मजबूतीकरण पर चर्चा की गई।
दोनों देशों द्वारा गहरे आर्थिक संबंधों, क्षेत्रीय सहयोग और सतत विकास के प्रति अपनी प्रतिबद्धता की पुनः पुष्टि के साथ द्विपक्षीय बैठक सफलतापूर्वक संपन्न हुई। दोनों पक्षों ने दोहराया कि भविष्य में व्यापार संबंधों और आपसी समृद्धि में बड़ी संभावनाएँ हैं।
व्यापार पर भारत-बांग्लादेश संयुक्त कार्य समूह  की बैठकों का आयोजन व्यापार से संबंधित प्रमुख मुद्दों पर चर्चा करने और दोनों देशों के बीच व्यापार के आर्थिक और तकनीकी सहयोग, प्रचार, सुविधा, विस्तार और विविधीकरण के अवसरों का पता लगाने के लिए वार्षिक आधार पर किया जाता है। इन बैठकों का आयोजन व्यापार बाधाओं को दूर करने, सीमा पार व्यापार को सुगम बनाने के लिए सीमा शुल्क प्रक्रियाओं को सरल बनाने, बुनियादी ढांचे, रसद और पारगमन सुविधाओं में सुधार करके द्विपक्षीय मुद्दों के त्वरित समाधान में महत्वपूर्ण भूमिका निभाता है।
भारत और बांग्लादेश के बीच व्यापार को सुविधाजनक बनाने के लिए कई व्यापार सुलभ उपाय किए गए हैं। भारत ने 17 मई 2022 के परिपत्र के माध्यम से किसी भी अंतर्देशीय कंटेनर डिपो  पर सीमा शुल्क निकासी सुविधा के साथ, बंद कंटेनरों में रेल द्वारा बांग्लादेश से भारत में निर्यात की अनुमति दी है। बांग्लादेश ने चट्टोग्राम और मोंगला बंदरगाह  के उपयोग पर समझौते की सफलतापूर्वक शुरुआत और विभिन्न भूमि सीमा शुल्क स्टेशन  के माध्यम से व्यापार किए जाने वाले सामानों की संख्या में वृद्धि के बारे में जानकारी दी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 96.43 करोड़ वैक्सीन की खुराकें लगाई गई हैं
बीते चौबीस घंटे में 15,823 नए मामले सामने आए
स्वस्थ होने की दर वर्तमान में 98.06 प्रतिशत। मार्च 2020 के बाद से सबसे अधिक
पिछले 24 घंटों के दौरान 22,844 रोगी स्वस्थ हुए, देश भर में अभी तक कुल 3,33,42,901 मरीज स्वस्थ हुए
सक्रिय मामले कुल मामलों के 1 प्रतिशत से कम हैं,वर्तमान में 0.61 प्रतिशत,मार्च 2020 के बाद से सबसे कम
भारत में वर्तमान में 2,07,653 सक्रिय मामले हैं, 214 दिनों में सबसे कम
साप्ताहिक पॉजिटिविटी दर वर्तमान में 1.46 प्रतिशत है; पिछले 110 दिनों से 3 प्रतिशत से कम है
दैनिक पॉजिटिविटी दर 1.19 प्रतिशत है,पिछले 44 दिनों से 3 प्रतिशत से कम
अभी तक कुल 58.63 करोड़ जांचें की जा चुकी हैं
प्रधानमंत्री कार्यालय
प्रधानमंत्री और भूटान के प्रधानमंत्री के बीच टेलीफोन पर बातचीत
प्रधानमंत्री श्री नरेन्द्र मोदी ने आज भूटान के प्रधानमंत्री  महामहिम डॉ. लोतेय त्शेरिंग के साथ टेलीफोन पर बातचीत की।
दोनों प्रधानमंत्रियों ने महामारी कोविड-19 के मद्देनजर क्षेत्रीय हालात के बारे में विचार विमर्श किया और इस रोग के प्रभावों को नियंत्रित करने के लिए अपनी सरकारों द्वारा उठाए जा रहे कदमों से एक-दूसरे को अवगत कराया।
प्रधानमंत्री ने भूटान नरेश और ल्योनचेन डॉ. लोतेय त्शेरिंग द्वारा नेतृत्वकारी भूमिका निभाते हुए अपने देश में इस संक्रमण को फैलने से रोकने के तरीके की सराहना की।
ल्योनचेन डॉ. त्शेरिंग ने भारत जैसे विशाल और जटिल देश में महामारी से लड़ने से बावजूद क्षेत्रीय स्तर पर कोविड विरोधी समन्वयन को बढ़ावा देने में अग्रणी भूमिका निभाने के लिए प्रधानमंत्री का आभार प्रकट किया।
दोनों नेताओं ने सार्क सदस्य देशों के नेताओं के बीच 15 मार्च को सम्मत विशेष व्यवस्थाओं के कार्यान्वयन की दिशा में हो रही प्रगति पर प्रसन्नता व्यक्त की।
प्रधानमंत्री ने भारत और भूटान के कालातीत और विशेष प्रकार के संबंधों का उल्लेख करते हुए ल्योनचेन को भरोसा दिलाया कि भूटान के लिए इस महामारी के स्वास्थ्य और आर्थिक प्रभावों को कम करने में भारत उसे हरसंभव सहायता प्रदान करेगा।
प्रधानमंत्री ने महामहिम नरेश ल्योनचेन डॉ. त्शेरिंग और ड्रक युल की मैत्रीपूर्ण जनता की अच्छी सेहत और कल्याण के लिए शुभकामनाएं दीं।
सामाजिक न्याय एवं अधिकारिता मंत्रालय
दिव्यांगजन सशक्तिकरण विभाग ने विशेष अभियान 2.0 का आयोजन किया
इसका उद्देश्य प्रक्षेत्र/बाहरी कार्यालयों पर विशेष ध्यान देने के जरिए लंबित मामलों को कम करना और स्थान का प्रभावी प्रबंधन करना है
विभाग ने आम लोगों के जीवन को सरल बनाने के लिए विभिन्न सर्वोत्तम प्रक्रियाओं को अपनाया
दिव्यांगजन सशक्तिकरण विभाग ने विभाग के संबद्ध/अधीनस्थ कार्यालयों के अतिरिक्त प्रक्षेत्र/बाहरी कार्यालयों पर विशेष ध्यान देने के साथ लंबित मामलों को कम करने और स्थान के प्रभावी प्रबंधन के लिए विशेष अभियान 2.0 का आयोजन किया।
अभियान के हिस्से के रूप में, विभाग ने आम लोगों के जीवन को सरल बनाने के लिए विभिन्न सर्वोत्तम प्रथाओं को भी अपनाया। विभाग और इसके संलग्न/अधीनस्थ कार्यालयों द्वारा अपनाई गई सर्वोत्तम प्रथाएं इस प्रकार हैं:-
- बृहस्पति सीनियर सेकेंडरी स्कूल, रानीपूल, सिक्किम की ओर जाने वाले रास्तों की सफाई
सफाई से पहले
सफाई के बाद
सुकेत वृद्धाश्रम, सुंदरनगर के पेवर टाइल्स पथ की सफाई
सफाई से पहले
सफाई के बाद
 विशेष अभियान 2.0 के दौरान विभिन्न स्थानों पर श्रमदान
अभियान के हिस्से के रूप में विभाग ने न केवल विभाग में, बल्कि लोगों की भलाई के लिए राष्ट्रीय संस्थानों और कुछ सार्वजनिक स्थानों पर भी बेहतर/आकर्षक कार्यस्थल बनाने के लिए विभिन्न पहलों को अपनाया था। विभाग और उससे जुड़े/अधीनस्थ अधिकारियों द्वारा की गई कुछ पहलें इस प्रकार हैं:-
विशेष अभियान 2.0 के बारे में जागरूकता
बी कार्यस्थल का सौंदर्यीकरण
सी. स्थान उपयोग:
डी. अपशिष्ट सामग्रियों की अपशिष्ट से संपदा-रिसाइकिलिंग
एफ. रिकॉर्ड प्रबंधन
जी. सीवेज उपचार संयंत्र:
वाणिज्य एवं उद्योग मंत्रालय
आर्टिफिशियल इंटेलिजेंस और मशीन लर्निंग 2035 तक भारतीय अर्थव्यवस्था में एक हजार डॉलर का योगदान करेंगे; सरकार स्टार्टअप्स और निवेशकों के लिए अनुकूल माहौल सुनिश्चित करने के लिए प्रतिबद्ध- पीयूष गोयल
वाणिज्य और उद्योग मंत्री ने नयी दिल्ली में नेशनल स्टाक एक्सचेंज के नॉलेज हब का उद्घाटन किया
वाणिज्य और उद्योग मंत्री पीयूष गोयल ने आज नयी दिल्ली में नेशनल स्टॉक एक्सचेंज परिसर में नॉलेज हब का उद्घाटन किया। इस केन्द्र में आर्टिफिशियल इंटेलिजेंस के माध्यम से आर्थिक गतिविधियों के बारे में सीखने की सुविधा उपलब्ध करायी गई है। बैंको,वित्तीय सेवाओं और बीमा क्षेत्र  को इससे काफी फायदा होगा।
श्री गोयल ने इस अवसर पर कहा कि हालांकि भारत वित्तीय क्षेत्र में प्रौद्योगिकी के इस्तेमाल का दूसरा बड़ा केन्द्र बन चुका है लेकिन इस दिशा में अभी और बहुत कुछ किया जाना बाकी है। उन्होंने उम्मीद जताई कि एनएसई में खोला गया यह हब इस कमी को पूरा करेगा और वित्तीय क्षेत्र को भविष्य के लिए तैयार करेगा।
उन्होंने कहा कि एनएसई का यह नॉलेज हब वित्तीय सेवा उद्योग के लिए भविष्य में जरुरी कौशल युक्त प्रतिभाओं को तैयार करने में शिक्षण संस्थानों की मदद करेगा। यह मोबाइल पर भी उपलब्ध कराया गया है।
वाणिज्य और उद्योग मंत्री ने कहा कि वित्तीय गतिविधियों के बारे में सीखने की सुविधा वाला यह केन्द्र बैंकिंग, वित्तीय सेवाओं और बीमा क्षेत्र के लिए अगली पीढ़ी के कौशल और क्षमताओं का निर्माण करने में मदद करेगा। उन्होंने कहा कि आर्टिफिशियल इंटेलिजेंस का इस्तेमाल यह सुनिश्चित करेगा कि कौशल उन्नयन सस्ता और सुलभ है। यह ऐसे कार्यबल को तैयार करने में भी मदद करेगा जो भविष्य की आवश्यकताओं की पूर्ति के लिए पर्याप्त होगा।
श्री गोयल ने कहा कि आर्टिफिशियल इंटेलिजेंस और मशीन लर्निंग 2035 तक भारतीय अर्थव्यवस्था में एक हजार अरब डॉलर का योगदान करेगा। यह केन्द्र बीएफएसआई क्षेत्र में एनएसई द्वारा आर्टिफिशियल इंटेलिजेंस की क्षमताओं का दोहन करने की एक अच्छी शुरुआत है जो आगे बीएफएसआई क्षेत्र के लिए काफी बददगार बनेगा। यह केन्द्र ज्ञान और नवाचार के माध्यम से देश में विश्व स्तरीय वित्तीय सेवाएं उपलब्ध कराने में मददगार होगा।आरकेमीणा/आरएनएम/एएम/एमएस/-5136
(Visitor Counter : 443
स्वास्थ्य एवं परिवार कल्याण मंत्रालय
स्वास्थ्य मंत्रालय ने वेस्ट नील वायरस को नियंत्रित करने के लिए सार्वजनिक स्वास्थ्य उपायों की समीक्षा की
मीडिया के एक वर्ग में यह खबर आई है कि केरल के मालापुरम के एक सात वर्ष का बच्चा वेस्ट नील वायरस  से पीडि़त है। वेस्ट नील वायरस मच्छर जनित बीमारी है और यह बीमारी अधिकतर द्विपीय संयुक्त राज्य अमेरिका में पाई जाती है। केंद्रीय स्वास्थ्य और परिवार कल्याण मंत्री स्थिति पर नजर रखे हुए हैं। उन्होंने स्वास्थ्य सचिव सुश्री प्रीति सूदन के साथ स्थिति की समीक्षा की। उन्होंने इस बीमारी की रोकथाम और प्रबंधन में केरल को सभी तरह का समर्थन देने का निर्देश दिया है।
स्वास्थ्य और परिवार कल्याण सचिव ने केरल के अपर मुख्य सचिव श्री राजीव सदानंदन के साथ स्थिति की समीक्षा की। स्वास्थ्य मंत्रालय ने राष्ट्रीय बीमारी नियंत्रण केंद्र  से एक बहुविषयी केंद्रीय दल रवाना किया है। इस दल में आर.एच.ओ.त्रिवेन्द्रम, डॉ. रुचि जैन, एनसीडीसी के सहायक निदेशक डॉ. सुनित कौर,एनसीडीसी कालीकट के एन्टोमोलॉजिस्ट डॉ. ई.राजेन्द्रन तथा एनसीडीसी के ईआईएस अधिकारी डॉ. विनय बसु शामिल हैं। केंद्रीय दल बीमारी प्रबंधन में राज्य स्वास्थ्य अधिकारियों को समर्थन देगा।
भारतीय चिकित्सा अनुसंधान परिषद  को भी सतर्क किया गया है और केंद्र तथा राज्य स्तर पर निगरानी रखी जा रही है। देश के अन्य भागों में इस वायरस के फैलने के बारे में की कोई रिपोर्ट नहीं आई है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 441 टीके लगाए गए
भारत में सक्रिय मरीजों की संख्या 40,215 है
सक्रिय मामलों की दर 0.09 प्रतिशत है
स्वस्थ होने की वर्तमान दर 98.72 प्रतिशत है
बीते चौबीस घंटों में 4,692 लोग स्वस्थ हुए,अब तक स्वस्थ हुए कुल लोगों की संख्या 4,42,04,771 है
पिछले 24 घंटों में 7,830 नए मामले सामने आए
दैनिक सक्रिय मामलों की दर 3.65 प्रतिशत है
साप्ताहिक सक्रिय मामलों की दर 3.83 प्रतिशत है
अब तक 92.32 करोड़ जांच की जा चुकी हैं,बीते चौबीस घंटों में 2,14,242 जांच की गई